நம்பெருமாளின் பாதுகையில் பதிக்கப்பெற்ற சிகப்புரத்னங்களின் காந்தியும், நம்பெருமாள் உள்ளங்கால்களிலிருந்து வெளிப்படும் காந்தியும் சேர்ந்து பிரகாசிக்கும் போது கோடி சூர்யர்கள் சேர்ந்து பிரகாசித்தால் கூட அவர்களது பிரகாசம் மின்மினி பூச்சியின் பிரகாசம் போன்றதுதான் என்கிறார் ஸ்வாமி தேசிகர். அதில் சிகப்புரத்னங்கள் ஆழ்வாரின் ஸ்ரீஸூக்திகள். நம்பெருமாளின் திருவடிக் காந்தி ஆச்சார்யனது உபதேசங்கள். இதனுடைய இரண்டு காந்திகளும் சேர்ந்து பெறப்பட்டது ஞானம். இவையல்லாமல் பெறப்பட்ட ஞானம் மின்மினி பூச்சியின் பிரகாசத்திற்கு ஓப்பும்.